CRC แนะรัฐปรับเงื่อนไข “ยิ่งใช้ยิ่งได้” มองไม่จูงใจคนเข้าร่วมโครงการ
CRC แนะรัฐปรับเงื่อนไข "ยิ่งใช้ยิ่งได้" มองไม่จูงใจคนเข้าร่วมโครงการ จากการคิดอัตราการใช้จ่ายเพียงวันละ 5,000 บาท ทำให้ซื้อสินค้าเกินวงเงินไม่สามารถซื้อได้ภายในวันเดียว
CRC แนะรัฐปรับเงื่อนไข "ยิ่งใช้ยิ่งได้" มองไม่จูงใจคนเข้าร่วมโครงการ จากการใช้จ่ายวันละ 5,000 บาท ทำให้ซื้อสินค้าเกินวงเงินไม่สามารถซื้อได้ภายในวันเดียว
29 มิ.ย. 2564

นางสาวปิยวรรณ ลีละสมภพ รองกรรมการผู้จัดการใหญ่ ฝ่ายการตลาด บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC กล่าวว่า มาตรการกระตุ้นการจับจ่ายใช้สอยที่ภาครัฐออกมาในโครงการ “ยิ่งใช้ ยิ่งได้” ยังมีข้อจำกัดที่ไม่ได้จูงใจให้คนเข้ามาใช้สิทธิมากนัก
ทั้งนี้จากการคิดอัตราการใช้จ่ายเพียงวันละ 5,000 บาท ที่จะเป็น E-Voucher เงินคืน ทำให้การซื้อสินค้าในห้างสรรพสินค้าบางอย่างที่เกินกว่าวงเงินไม่สามารถซื้อได้ภายในวันเดียว อย่างเช่น โทรศัพท์มือถือที่ส่วนใหญ่ก็ราคา 10,000 บาทขึ้นไป ไม่สามารถนำส่วนต่างมาคำนวณเป็น E-Voucher คืนได้
ดังนั้นจึงอยากเสนอให้ภาครัฐมีการพิจารณาปรับเงื่อนไขของมาตรการใหม่ ให้สามารถใช้จ่ายและคิด E-Voucher เงินคืนได้ในการใช้จ่ายครั้งเดียว เพื่อจูงใจผู้คนให้เข้ามาร่วมโครงการมากขึ้นกว่าปัจจุบัน